open-index/open-wikipedia-markdown huggingface dataset:
Libanonin naisten jalkapallomaajoukkue

**Libanonin naisten jalkapallomaajoukkue** on Libanonin naisten edustusjoukkue jalkapallossa. Se toimii Libanonin jalkapalloliiton alaisuudessa. Se ei ole koskaan edennyt maailman- tai Aasian-mestaruuskilpailuihin. Maaliskuussa 2019 sen sijoitus maailmanrankingissa oli 135. Sen historian paras rankingsijoitus on 92. Ensimmäisen ottelunsa se pelasi huhtikuussa 2006 Algeriaa vastaan. Libanon osallistunut kerran maailmanmestaruuskilpailujen ja kerran Aasian-mestaruuskilpailujen karsintoihin.

## Lähteet
Ganga

**Ganga** tai **Gaṅgā** on hindulainen jumalatar, pyhänä pidetyn Ganges-joen henkilöitymä sekä puhdistautumisen ja anteeksiannon jumalatar. 

Ganga tunnetaan monilla nimillä, ja hänet kuvataan usein kauniina ja oikeudenmukaisena naisena, joka ratsastaa jumalallisella olennolla nimeltä Makara. Jotkut Gangan varhaisimmista maininnoista löytyvät Rigvedasta, jossa hänet mainitaan "jokien pyhänä". Hänen tarinansa esiintyvät pääasiassa Vedan jälkeisissä teksteissä, kuten Ramayanassa, Mahabharatassa ja Puranassa. Ramayanassa Gangan kerrotaan olevan Himavatin esikoinen, Himalaja-vuoriston personifikaatio ja jumalatar Parvatin sisar. Muut tekstit kuitenkin mainitsevat hänen olevan lähtöisin Vishnun yhdestä jalasta. 

Ganga kuvataan joko kaksi- tai nelikätiseksi. Oikeassa kädessään hänellä on vesikannu, vasemmassa lootus. 

Legendat kertovat Ganga-jumalattaren laskeutuneen maan päälle kuninkaallisen ja viisaan Bhagirathan vuoksi. Mahabharatassa Ganga on Kurun kuningas Shantanun soturin Bhishman äiti. Legendoissa Ganga lentää Kuuhun ja tähtien täyttämään taivaanvahvuuteen.

Hindulaisuudessa Gangaa pidetään ihmiskunnan äitinä. Pyhiinvaeltajat upottavat sukulaistensa tuhkat Ganges -jokeen, jonka he katsovat tuovan nämä puhdistetut sielut lähemmäksi mokshaa, eli vapautumista elämän ja kuoleman kiertokulusta. Festivaaleja, kuten Ganga Dussehra ja Ganga Jayanti juhlitaan hänen kunniakseen useissa pyhissä paikoissa Gangesin rannoilla. Gangaa palvotaan myös Gautama Buddhan ohella Thaimaassa Loy Krathong -festivaalin aikana.

## Lähteet
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 

### Viitteet

## Aiheesta muualla
Luettelo suomalaisista tietotekniikkayhtiöistä

Tämä on **luettelo suomalaista tietotekniikkayhtiöistä**.

* Digia
* F-Secure
* IPP
* Nokia
* Silta
* Tieto
* Tieto-Tapiola
* Utopia Analytics
Palestiinan naisten jalkapallomaajoukkue

**Palestiinan naisten jalkapallomaajoukkue** on Palestiinan naisten edustusjoukkue jalkapallossa. Se toimii Palestiinan jalkapalloliiton alaisuudessa. Se ei ole koskaan edennyt maailman- tai Aasian-mestaruuskilpailuihin. Maaliskuussa 2019 sen sijoitus maailmanrankingissa oli 111. Sen historian paras rankingsijoitus on 84. Ensimmäisen ottelunsa Palestiina pelasi huhtikuussa 2005 Syyriaa vastaan.

## Lähteet
Camden (Alabama)

**Camden** on kaupunki Alabaman osavaltiossa Yhdysvalloissa. Sen väkiluku oli vuoden  väestönlaskennassa 2&nbsp;020. Camden on Wilcoxin piirikunnan hallintokeskus.  

## Asukkaat
Kaupungin asukkaista 56,7 prosenttia on mustia ja 43,3 prosenttia valkoisia. 0,351 prosenttia puhuu myös muita kieliä kuin englantia. 100 prosenttia asukkaista on Yhdysvaltain kansalaisia. Kaupungin väestön keski-ikä on 38,3 vuotta.

## Kuvia kaupungista

Tiedosto:Camden Associate Reformed Presbyterian Church.jpg|Camden Associate Reformed Presbyterian Church.
Tiedosto:Beck Place.jpg|The Beck Place.


## Lähteet

## Aiheesta muualla
Qatarin naisten jalkapallomaajoukkue

**Qatarin naisten jalkapallomaajoukkue** on Qatarin naisten edustusjoukkue jalkapallossa. Se toimii Qatarin jalkapalloliiton alaisuudessa. Se ei ole koskaan edennyt maailman- tai Aasian-mestaruuskilpailuihin eikä osallistunut niiden karsintoihin. Maaliskuussa 2019 Qatarilla ei ollut sijoitusta maailmanrankingissa. Sen historian paras rankingsijoitus on 111. Ensimmäisen maaottelun Qatar pelasi lokakuussa 2010 Bahrainia vastaan.

## Lähteet
Syyrian naisten jalkapallomaajoukkue

**Syyrian naisten jalkapallomaajoukkue** on Syyrian naisten edustusjoukkue jalkapallossa. Se toimii Syyrian jalkapalloliiton alaisuudessa. Se ei ole koskaan edennyt maailman- tai Aasian-mestaruuskilpailuihin. Maaliskuussa 2019 Syyrialla ei ollut sijoitusta maailmanrankingissa. Sen historian paras rankingsijoitus on 104. Ensimmäisen ottelunsa Syyria pelasi huhtikuussa 2005 Palestiinaa vastaan.

## Lähteet
Mena (Arkansas)

**Mena** on kaupunki Arkansas’n osavaltiossa Yhdysvalloissa. Sen väkiluku oli vuoden  väestönlaskennassa 5&nbsp;737. Mena on Polkin piirikunnan hallintokeskus ja suurin kaupunki.  

Mena on osa Ark-La-Tex -talousaluetta. Ouachitan kansallispuisto ympäröi kaupunkia.

## Asukkaat
Kaupungin asukkaista 92,4 prosenttia on valkoisia ja 2,05 prosenttia latinalaisamerikkalaisia. 0,698 prosenttia puhuu myös muita kieliä kuin englantia. 98,1 prosenttia asukkaista on Yhdysvaltain kansalaisia. Kaupungin väestön keski-ikä on 40,9 vuotta.

## Kuvia kaupungista

Tiedosto:Polk Co. Courthouse.JPG|Polkin piirikunnan oikeustalo.
Tiedosto:Railroad Depot, Mena, Arkansas.jpg|Menan rautatieasema.
Tiedosto:US 59 and US 71 in Mena, Arkansas.jpg|Kaupungin läpi kulkeva maantie.


## Lähteet

## Aiheesta muualla
SGI Indy

**SGI Indy** oli Silicon Graphicsin (SGI) valmistama työasema, joka suunnattiin CAD-työasemien alempaan hintaluokkaan. Indy (koodinimi *Guinness*) esiteltiin vuonna 1993, jolloin SGI:n muut tuotteet sijoittuivat kallimpaan hintaluokkaan ja Applen tuotteet dominoivat halvemmassa hintaluokassa.

Mallin tuotanto loppui 30. kesäkuuta 1997 ja tuki loppui 31. joulukuuta 2011.

## Tekniset tiedot
Tietokoneen suoritin oli MIPS R4000, R4400, R4600 tai R5000. Suorittimen kellotaajuus oli 100 MHz, 133 MHz, 150 MHz, 175 MHz, 180 MHz tai 200 MHz. RAM-muistia oli alkaen 16 - 32 megatavusta 256 megatavuun. Koneeseen sai 340 - 500 megatavun SCSI-2 kiintolevyn sekä CD-ROM -aseman.

## Lähteet
Clotilde

**Clotilde** tarkoittaa muun muassa seuraavia:

* *[[Clotilda]]*, viimeinen orjalaiva Afrikasta Yhdysvaltoihin
* Sainte-Clotilde, goottilaistyylinen kirkko Pariisissa

; Etunimi
* Clotilde Courau (s. 1969), ranskalainen elokuva- ja televisionäyttelijä
* Maria Clotilde (1843–1911), Italian kuninkaan Viktor Emanuel II:n tytär
Clotilda

**Clotilda**, toisinaan **Clotilde**, oli kuunari ja viimeinen orjalaiva, joka vei ihmisiä orjiksi Afrikasta Yhdysvaltoihin. Se pääsi perille Alabamaan Mobilen satamaan syksyllä 1859 tai 9. heinäkuuta 1860. Orjien tuonti oli kielletty jo vuoden 1808 alusta. Laivalla oli 110–160 afrikkalaista.

Laivan kapteeni oli William Foster. Hän työskenteli varakkaalle mobilelaiselle meriliikennettä harjoittavalle telakanomistajalle Timothy Meaherille, jonka telakalla *Clotilda* oli vuonna 1856 rakennettu. *Clotilda* oli kaksimastoinen kuunari, joka oli 26 metriä pitkä ja 7 metriä leveä.

Kapteeni oli tietoinen toimiensa lainvastaisuudesta ja pelkäsi kiinni jäämistä, ja siksi hän saapui satamaan yöllä, jätti tuomisensa jokilaivoihin, poltti laivan ja lopuksi upotti sen.

*Clotilda* löytyi vuoden kestäneiden etsintöjen jälkeen keväällä 2019 Mobilejoen pohjasta.

Pisimpään laivalla tulleista eli Cudjo Lewis (afrikkalaiselta nimeltään Kazoola), joka oli vuonna 1935 kuollessaan 114-vuotias. Häntä haastateltiin vuonna 1927 *Journal of Negro History* -julkaisuun, ja myös lehtiin häntä haastateltiin usein.

## Lähteet
Jorma Tolonen

**Jorma Nyyrikki Tolonen**  (19. kesäkuuta 1908 Lahti – 24. kesäkuuta 1967 Espoo) oli suomalainen matkailualan vaikuttaja ja päätoimittaja.

## Henkilöhistoria
Tolonen tuli ylioppilaaksi 1927 Kuopiossa ja valmistui filosofian maisteriksi Helsingin yliopistosta 1933. Hän toimi Suomen Matkailuliiton, aiemmin Suomen Matkailuyhdistys, toimitussihteerinä 1936–1937, toimistopäällikkönä 1937–1943, apulaisjohtajana 1943–1947, johtajana 1947–1953 ja toimitusjohtajana vuodesta 1954. Tolonen oli *Suomen matkailun* päätoimittaja 1947–1955, *[[Suomen kulkuneuvot|Suomen kulkuneuvojen]]* päätoimittaja vuodesta 1947 ja *Coming Events in Finlandin* 1950–1955. Hänellä oli useita matkailuun liittyviä kansallisia ja kansainvälisiä luottamustehtäviä. Työuransa alkuvaiheessa Tolonen toimi myös vt. lehtorina Oulussa.

Jorma Tolosen vanhemmat olivat sosiaalineuvos Eemil Adolf Tolonen ja Helmi Maria Elisabeth Koskinen ja puoliso vuodesta 1942 toimittaja Maire Tolonen o.s. Virtanen.. Heidän neljästä lapsestaan nuorin on muusikko Jukka Tolonen.

## Julkaisuja
* *[[Jalmar Castrén]] matkailumiehenä: esitelmä, 1946
* *Matkailun taloudellisen merkityksen tutkimisesta*, 1961, julkaisussa *Suomen matkailu*, 26 (1961): 1, ss. 6–10
* *Suomen Matkailijayhdistys 1887–1962*, 1962, julkaisussa *Suomen matkailu*, 27 (1962): 2, ss. 8–11
* *Onko suomalainen turisti unohdettu kotimaassaan?*, 1965, Sirkka Saarivuori, A. Marte, Jorma Tolonen, julkaisussa *Suomen nainen*, 53 (1965): 5, ss. 8–9, 9–10 

==Lähteet==


==Aiheesta muualla==
* *Toimitusjohtaja Jorma Tolonen kuollut'', Suomen matkailu, 32 (1967): 4, s. 1
SFOR

__NOTOC__

**SFOR (Stabilisation Force in Bosnia and Herzegovina)** oli Naton johtama monikansallinen rauhanturvaoperaatio Bosnia ja Hertsegovinassa Bosnian sodan jälkeen. Vaikka SFOR olikin Naton johtama, rauhanturvaajia tuli myös useista maista, jotka eivät kuuluneet Natoon.

Nato päätti kesäkuussa 2004 SFOR:n lakkauttamisesta. Sen korvasi Euroopan unionin johtama EUFOR Althea joulukuussa samana vuonna.

## Katso myös
* Kosovo Force

## Lähteet

## Kirjallisuutta
* 

## Aiheesta muualla
Hamza Katan

**Hamza Katan** (s. 19. huhtikuuta 1997) on jordanialainen taekwondon MM-mitalisti.

Katan saavutti MM-pronssia yli 87&nbsp;kg:n painoluokassa Manchesterissa 2019. Aasian kisoissa hän sai pronssia yli 80&nbsp;kg:n sarjassa Jakartassa 2018. Nuorten arvokilpailuissa hän saavutti yli 78-kiloisissa MM-hopeaa 2014 ja Aasian-mestaruuskilpailujen pronssia 2013. 

## Lähteet
PlayStation (tuotesarja)

**PlayStation** on Sonyn tuotesarja, johon kuuluvat pelikonsolit, käsikonsolit, näiden oheislaitteet ja verkkopalvelut.

Tuotesarja sai alkunsa ensimmäisen PlayStation-konsolin julkaisusta 3. joulukuuta 1994.

## Pelikonsolit
* PlayStation (1994)
* PlayStation 2 (2000)
* PlayStation 3 (2006)
* PlayStation 4 (2013)
* PlayStation 5 (2020)

## Käsikonsolit
* PlayStation Portable
** PlayStation Portable Go
* PlayStation Vita
** PlayStation Vita TV (myös nimellä PlayStation TV)

## Muut laitteet

PlayStation PSX oli vain Japanissa julkaistu malli, joka yhdisti digitaalisen mediatallentimen (DVR) ja PlayStation 2 -pelikonsolin.

PlayStation 3D Display oli PlayStation-tuotemerkin alla myytävä 3D-televisio.

## Oheislaitteet
* PlayStation Camera
* PlayStation Eye
* PlayStation Move
* PlayStation Portal (koodinimeltään Project Q)
* PlayStation VR
* PlayStation VR2

## Verkkopalvelut
* PlayStation Home
* PlayStation Network
** PlayStation Plus
** PlayStation Store

## Katso myös
* DualShock
* EyeToy
* PocketStation
* Sony Interactive Entertainment

## Lähteet

## Aiheesta muualla
Maiju Leskinen

**Maiju Leskinen** (nyk. Growick, s. 1955) on suomalainen entinen malli, joka teki 1970-luvulla uraa New Yorkissa. Hän on missi Kaarina Leskisen nuorempi sisar. Hän on asunut vuodesta 2013 Floridan Palm Beachissä puolisonsa, mainosmies ja kirjailija Phil Growickin kanssa. Heillä on 1980-luvulla syntynyt poika. 

Miss Helsingiksi 1970-luvun alussa kruunattu Maiju Leskinen pääsi 17-vuotiaana yhdysvaltalaisen mallitoimisto Wilhelminan listoille ja töihin New Yorkiin vuonna 1973. Hän teki mallintöitä kymmenisen vuotta, oli sitten kotirouvana ja toimi 1990-luvulta alkaen parikymmentä vuotta kouluavustajana.

Suomalaiset naistenlehdet raportoivat 1970-luvulla tarkkaan Maiju Leskisen vaihtuvista miljonäärikumppaneista. Muun muassa 1980-luvun taitteessa Leskinen oli kihloissa bestsellerkirjailija Harold Robbinsin kanssa. Vuonna 1982 *[[Helsingin Sanomat]]* piikitteli Maiju Leskisen *[[Anna (lehti)|Anna]]*-lehdessä otsikkoon nostettua haastattelurepliikkiä: ”Täkäläiset ystäväni ovat kauniita ja kuuluisia ihmisiä. Kutsuillani ei juuri rumia ihmisiä näy.”

## Lähteet
Dana Haidar Touran

**Dana Haidar Touran** (s. 30. tammikuuta 1993) on jordanialainen taekwondon MM-mitalisti.

Touran saavutti MM-hopeaa 49&nbsp;kg:n painoluokassa Pueblassa 2013. Välierässä hän kukisti Kroatian Lucija Zaninovićin pistein 6−3. Loppuottelussa hän hävisi thaimaalaiselle Chanatip Sonkhamille 0−13. Hän karsiutui MM-kisojen puolivälierissä 49-kiloisissa 2015.

Touran saavutti Aasian kisoissa hopeaa 46&nbsp;kg:n sarjassa Kantonissa 2010. Aasian-mestaruuskilpailuissa hän sai 49-kiloisissa hopeaa 2014 ja 46-kiloisissa pronssia 2010.

Touran saavutti 2010 hopeaa 49&nbsp;kg:n painoluokassa sekä nuorten olympialaisissa että nuorten MM-kilpailuissa. Nuorten Aasian-mestaruuskilpailuissa hän sai 42-kiloisissa kultaa 2007 ja 46-kiloisissa hopeaa 2009. 

## Lähteet
Kuorimuuri

**Kuorimuuri** on ulkoseinän ulkopuolinen muurattu pintarakenne, joka on kiinnitetty rakennuksen runkoon. Kuorimuurin takana on ilmarako, jonka tehtävänä on pitää rakenne tuulettuvana ja kuivumiskykyisenä. 

Kuorimuuri voi kiinnittyä muurattuun tai betonisisäkuoreen. Tällöin ilmaraon takana on lämmöneristekerros, joka tehdään yleensä kevyestä mineraalivillasta. Nykyrakentamisessa lämmöneristekerros muodostuu kahdesta kerroksesta: ulommasta tuulelta suojaavasta eristekerroksesta sekä sisemmästä, paksummasta kerroksesta. Kuorimuuri kiinnittyy muuraussiteiden avulla lämmöneristeen toisella puolen olevaan kantavaan sisäkuoreen.

Kuorimuuri voi vaihtoehtoisesti kiinnittyä sisäpuoliseen rankarakenteeseen, joka on tehty puusta tai teräksestä. Tällöin kuorimuuri toimii tiiliulkoverhouksena. Tässäkin rakenteessa kuorimuurin takana olevan ilmaraon toisella puolella on tuulelta suojaava eristekerros. Eristekerroksen takana on puu- tai teräsrankarakenne, jonka rankojen välissä on lämmöneristekerros. Kuorimuuri kiinnittyy tässäkin rakennetyypissä muuraussiteiden avulla runkoon.

## Lähteet
SGI Indigo

**SGI Indigo** tai **Iris Indigo** oli Silicon Graphicsin (SGI) valmistama työasema, joka suunnattiin 3D-grafiikkaa varten.
Tietokonetta valmistettiin vuodesta 1991 vuoteen 1994. Adobe Systems kertoi julkaisevansa Adobe Illustrator -ohjelman alustalle. Alusta tuki myös Adoben Display PostScript -järjestelmää.

## Tekniset tiedot
Tietokoneessa oli tyypillisesti MIPS R3000 (33 MHz) tai R4000 (100&nbsp;MHz) suoritin, mutta oli päivitettävissä myös R4400 (150&nbsp;MHz) -suorittimeen. RAM-muistia oli 8 megatavusta 384 megatavuun. Tietokoneessa oli myös Motorola 56001 DSP.

## Lähteet

## Aiheesta muualla
* Dokumentaatiota bitsavers.org-palvelussa
Emotion Engine

**Emotion Engine** on Sonyn PlayStation 2 -pelikonsolissa käyttämä suoritin, joka suunniteltiin eritysesti konsolia varten. Taaksepäin yhteensopivuuden vuoksi piiri oli mukana myös muutamissa alkuperäisissä PlayStation 3 -konsolin malliversioissa ennen ohjelmistoemulaation valmistumista.

## Kehitys

Toisin kuin yleiskäyttöiset suorittimet tietokoneissa joissa on useita apusuorittimia, PlayStation 2:n suoritin suunniteltiin tiettyä tarkoitusta ja järjestelmää varten. Suorittimessa on yhdistetty digitaalisen signaaliprosessorin piirteitä.

Suoritin on superskalaarinen ja sisältää SIMD-vektoriyksiköitä. Suoritin perustuu MIPS III (R4000) -arkkitehtuurille, mutta lisänä on MIPS IV (R5000/R10000) -käskyjä. Matematiikkasuorittimen vektoriyksiköt ovat yhteydessä MIPS-ytimeen 128-bittisen dedikoidun väylän kautta ja toimivat ytimen apusuorittimina.

## Lähteet
Jamaikan alle 20-vuotiaiden jääkiekkomaajoukkue

**Jamaikan alle 20-vuotiaiden jääkiekkomaajoukkue** edustaa Jamaikaa alle 20-vuotiaiden jääkiekkomaaotteluissa. Joukkue toimii maan olympiakomitean alaisuudessa. Joukkueen valmennusryhmässä on toiminut muun muassa kanadanjamaikalainen Donovan Tait, joka on itse edustanut Jamaikan miesten maajoukkuetta, kun se on pelannut Latin American Cupissa eli LATAM Cupissa. 

## Lähteet
Matalassa lämpötilassa sulavat metalliseokset

**Matalassa lämpötilassa sulavat metalliseokset** sulavat noin 70–100 °C:en lämpötilassa. Tällaiset metalliseokset ovat usein vismuttia, lyijyä, tinaa ja kadmiumia sisältäviä eutektisia tai ei-eutektisia seoksia. Näitä metalliseoksia käytetään esimerkiksi juotoksissa, sulakkeissa, sädehoidon säteilysuojissa, täyteaineena putkien taivutuksessa ja automaattisten sprinklerien venttiileissä. Käyttö sprinklerijärjestelmissä perustuu siihen, että matalassa lämpötilassa sulava metalliventtiili sulaa tulipalon sattuessa. Ensimmäistä kertaa tällaisen metalliseoksen esitteli Isaac Newton vuonna 1701.

## Lähteet
Ukrainan autoteollisuus

**Ukrainan autoteollisuus** on Ukrainan merkittävimpiä teollisuuden aloja. 

Ukrainan autoteollisuus jakautuu kuorma-autojen, henkilöautojen ja linja-autojen tuotantoon. Vuoteen 1991 saakka se koostui neljästä autotehtaasta, jotka keskittyivät:

* henkilöautojen tuotantoon: ZAZ Zaporižžjassa ja LuAZ Lutskissa
* kuorma-autojen valmistukseen: Automobile Plant (AvtoKrAZ) Krementšukissa
* linja-autojen tuotantoon: Bus Plant (LAZ) Lvivssä.

## Galleria
**Vuoteen 1990 asti**

Zaporožets_965AE_Lahti.JPG|ZAZ-965 Zaporožets (1960–1969)
Sapikas.IMG 2825.JPG|ZAZ-968М Zaporožets (1980–1994)
TAVRIA.JPG|ZAZ-1102 Tavrija (1988–2007)
Museum of dfdc 016.jpg|KrAZ-256Б Dnipro (1966–1994) 
Лаз-695н фото2.JPG|LAZ-695N Lviv (1976–2002)
Luaz_in_Verkhovyna.JPG|LuAZ-969M Volyn (1979–1992)


**1990 jälkeen**

ZAZ-1103 "Tavria" in Podolsk 12.2019.jpg|ZAZ-1103 Slavuta (1999–2011)
ЗАЗ-Сенс.JPG|ZAZ Sens (2000–2017)
ZAZFORZA.jpg|ZAZ Forza (2011–2017)
Iraqi_KrAZ_trucks.jpg|KrAZ-6322 (1994 alkaen) 
LAZ-5208DL_(Lviv_-_Kyiv).jpg|LAZ-52081 NeoLAZ-12 (2004 alkaen)
Bogdan-2351_and_AN-TPQ-48,_Kyiv_2018,_56.jpg|Bogdan-2351 (2011 alkaen)


## Lähteet

* ZAZ official website  
* UkrAVTO official website 
* Bogdan official website 
* ElectronMash official website  
* ElectronTrans official website  
* Eurocar official website  (archive.org)
* LAZ official website  (archive.org)
* KrAZ official website  (archive.org)

## Aiheesta muualla
Sohrab Moradi

**Sohrab Moradi** (, s. 22. syyskuuta 1988, Sedeh, Iran) on iranilainen painonnostaja, olympiavoittaja ja maailmanmestari. Moradi voitti olympiakultaa Rio de Janeirossa 2016 94 kg sarjassa. Hän osallistui myös Lontoon olympialaisiin 2012, mutta ei saanut siellä tulosta. Moradi on voittanut myös kahdesti maailmanmestaruuden. Mestaruudet ovat vuosilta 2017 ja 2018. Toukokuussa 2019 Moradilla oli maailmanennätys tempauksessa (189 kg), työnnössä (233 kg) ja yhteistuloksessa (417 kg). Kesäkuussa 2013 Moradi sai kahden vuoden kilpailukiellon dopingrikkomuksesta. Hän kärysi metadonin käytöstä.

## Lähteet
SF Line

**SF Line Abp** oli ahvenanmaalainen varustamo, joka liikennöi autolautoillaan Suomen ja Ruotsin, myöhemmin myös Viron välillä. SF Line oli yksi Viking Linen osakasvarustamoista. Varustamo syntyi Ålandsfärjanista, kun se vaihtoi nimensä SF Lineksi vuonna 1970. Uuden nimen oli tarkoitus kuvata paremmin varustamon toimialuetta. Yhtiö vaihtoi nimensä Viking Line Abp:ksi, kun Viking Linen toiseksi viimeinen yhteistyöyritys ajautui konkurssiin.

## Yhtiön käyttämiä aluksia
* M/S ''Kapella'', 1970–1979
* M/S ''Marella'', 1970–1981
* M/S ''Aurella'', 1973–1982
* M/S ''Turella'', 1979–1988
* M/S ''Rosella'', 1980–1994*
* M/S ''Mariella'', 1985–1994*
* M/S ''Amorella'', 1988–1994*
* M/S ''Isabella'', 1989–1994*
* M/S ''Cinderella'', 1989–1994*
Mena

**Mena** voi tarkoittaa seuraavia:

;paikkoja:
* MENA, akronyymi Lähi-idälle ja Pohjois-Afrikalle
* Mena, kaupunki Ukrainassa
* Mena, kaupunki Arkansas'ssa, Yhdysvalloissa
* Abu Mena, varhaiskristillinen keskus ja maailmanperintökohde Egyptissä

;henkilöitä, Mena sukunimenä:
* Ana Mena (s. 1997), espanjalainen laulaja ja näyttelijä
* Antonio Ortiz Mena (1907–2007), meksikolainen poliitikko ja taloustieteilijä
* Aurora Mira Mena (1863–1939), chileläinen taidemaalari
* Eugenio Mena (s. 1988), chileläinen jalkapalloilija
* Jesús Mena (s. 1968), meksikolainen uimahyppääjä
* Luis Rojas Mena (1917–2009), meksikolainen katolinen piispa
* Maria Mena (s. 1986), norjalainen poplaulaja

;henkilöitä, Mena etunimenä:
* Mena Massoud (s. 1992), egyptiläis-kanadalainen näyttelijä
* Mena Suvari (s. 1979), yhdysvaltalainen näyttelijä.
Kauste

**Kauste** tarkoittaa seuraavia:

* Kauste, kylä Viron Hiidenmaalla

## Sukunimi
* Aku Kauste (s. 1979), curlingpelaaja
* Gunnar Kauste (vuoteen 1933 *Gauffin*, 1907–1991), yritysjohtaja, maanviljelysneuvos
* Juulia Kauste (s. 1967), taidehistorioitsija ja taidemuseon johtaja
* Mikki Kauste (s. 1971), popyhtye Egotripin laulusolisti ja kosketinsoittaja 
* Oona Kauste (s. 1988), curlingpelaaja, Aku Kausteen sisar
* Virve Kauste (o.s. *Lahtinen*, s. 1952), näyttelijä
* Zara Gauffin-Kauste (s. 2007), salibandyn pelaaja.
Jala Brat

**Jasmin Fazlić** (s. 16. lokakuuta 1986 Sarajevo, Bosnian ja Hertsegovinan sosialistinen tasavalta, Jugoslavia), tunnetaan paremmin artistinimellään **Jala Brat**, on bosnialainen räppäri ja tuottaja. Hänet tunnetaan parhaiten lukuisista yhteistyöprojekteista toisen bosnialaisen räppärin, Buba Corellin kanssa, jonka kanssa hän myös perusti levy-yhtiön IMPERIA. Kaksikko vastaa myös laulaja Maya Berovićin menestyksestä, sillä he kirjoittivat ja tuottivat Berovićin suurimmat hittikappaleet. Jala edusti Bosnia ja Hertsegovinaa Eurovision laulukilpailussa 2016 kappaleella "Ljubav je" yhdessä Dalal Midhat-Talakićin, Deenin ja Ana Rucnerin kanssa, mutta he eivät päässeet finaaliin.  

Kesällä 2016 Jala ilmoitti, että asettuu ehdolle bosniakkien kansallismielisen *[[Stranka demokratske akcije]]* -puolueen listoilla Bosnian vuoden 2016 kunnallisvaaleissa.  

## Lähteet
Altonan vangit

**Altonan vangit** (ranskaksi *Les sequestres d'Altona*) on Jean-Paul Sartren kirjoittama näytelmä. Se sai kantaesityksensä vuonna 1959 Pariisin Théâtre de la Renaissancessa. Suomenkielinen ensiesitys oli vuonna 1962 Suomen Kansallisteatterissa.

## Lähteet
Junes

**Junes** on suomenkielinen sukunimi ja etunimi. Sukunimenä nimi on esiintynyt Suomessa 357 henkilöllä. Etunimenä nimi on esiintynyt Suomessa alle 50 henkilöllä.

Tunnettuja Junes-nimisiä ovat tai ovat olleet:

## Sukunimi
* Antti Junes (1874–1963), kansanedustaja 
* Aulis Junes (1938–2023), kansalaisvaikuttaja
* Olli Junes (s. 1978), juontaja ja toimittaja

## Etunimi
* Junes Lokka (s. 1979), kansalaisaktivisti ja kaupunginvaltuutettu

## Lähteet
Ranskan avoin tennisturnaus 2019

**Ranskan avoin tennisturnaus 2019** pelattiin 26. toukokuuta – 9. kesäkuuta 2019 Pariisissa. Se oli kaikkiaan 118. Ranskan avoin tennisturnaus ja vuoden toinen Grand Slam -turnaus.

Kaksinpelien ykkössijoitetut olivat miehissä Novak Đoković ja naisissa Naomi Ōsaka. Miesten kaksinpelin voitti 12:nnen kerran Rafael Nadal ja naisten kaksinpelin voittajaksi selviytyi Ashleigh Barty, joka saavutti ensimmäisen Grand Slam -mestaruutensa.

## Sijoitetut pelaajat

### Miesten kaksinpeli

### Naisten kaksinpeli

### Miesten nelinpeli

## Lähteet

## Aiheesta muualla
Urgellin hiippakunta

**Urgellin hiippakunta** (, ) on katolisen kirkon hiippakunta Espanjan Kataloniassa sekä Andorrassa. Sen piispanistuin sijaitsee La Seu d’Urgellissa. Vuoden 2017 tilastojen mukaan hiippakuntaan kuului 363 seurakuntaa ja sen alueella asui 209&nbsp;100 katolilaista.

Urgellin hiippakunta perustettiin 300-luvulla, ja sen alueesta siirrettiin vuonna 1593 osa Solsonan hiippakuntaan. Urgellin hiippakunnan piispa on jo vuodesta 1278 ollut toinen Andorran ruhtinaskumppaneista. Toinen kumppani on vaihdellut, mutta nykyään se on Ranskan presidentti.

## Lähteet
Grunau 9

**Grunau 9** oli saksalainen puurakenteinen alkeisliitokone, jonka suunnitteli Edmund Schneider. Yksipaikkaisen koneen ensilento tapahtui vuonna 1924, ja sitä valmistettiin suuria määriä nimillä **ESG Grunau 9**, **ESG 29** ja **DFS 108-10**. Kone sai lempinimen ”kallonhalkoja” () lentäjän pään etupuolella kulkeneesta runkorakenteen puurimasta. Saksan ensimmäisiin naislentäjiin kuulunut Hanna Reitsch aloitti lentämisen Grunau 9:llä.

Konetyyppi levisi myös ulkomaille: sitä oli esimerkiksi käytössä Suomessa kaikkiaan 39 kappaletta vuosina 1935–1957.

## Museokoneet

* Grunau 9 G-36 (tai P-76) Suomen ilmailumuseossa Vantaalla.
* Grunau 9 LN-GAH Norjan ilmailumuseossa Bodøssä.
* Grunau 9 Islannin ilmailumuseossa Akureyrin lentoasemalla.
* Lentokuntoinen Grunau 9 Saksan purjelento- ja lennokkimuseossa lähellä Hessenin Poppenhausenia.

## Tekniset tiedot

## Lähteet

## Aiheesta muualla
Lopinaviiri

**Lopinaviiri** (C37H48N4O5) on peptidomimeettinen eli peptidien rakennetta ja ominaisuuksia matkiva orgaaninen yhdiste. Yhdistettä käytetään lääketieteessä HIV-infektioiden hoidossa. Lopinaviiri kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Huoneenlämpötilassa lopinaviiri on kiteistä ainetta. Yhdiste on optisesti aktiivista ja sen kiertokyky liuotettuna metanoliin on -22,9. Lopinaviiri kuuluu proteaasin estäjiin. Se inhiboi HI-viruksen lisääntymisen kannalta oleellisia proteaasientsyymejä ja näin virusten lisääntyminen estyy. Lopinaviiriä annetaan yhdessä ritonaviirin kanssa. Ritonaviiri estää lopinaviiriä metaboloivia maksan entsyymejä ja täten pidentää lopinaviirin vaikutusaikaa ja parantaa sen tehoa. Lopinaviiri on usein ensimmäinen valinta proteaasien estäjäksi.

## Haittavaikutukset
Tyypillisimpiä lopinaviirin aiheuttamia haittavaikutuksia ovat huonovointisuus, oksentelu ja ripuli. Lääkeaine aiheuttaa usein myös lipidiaineenvaihdunnan häiriöitä kuten kolesterolin ja triglyseridien tavallista suurempaa määrää veressä.

## Lähteet
Recordead Live – Sextourcism in Z7

**Recordead Live - Sextourcism in Z7** on Lordi-yhtyeen DVD-julkaisu, joka julkaistiin 26. heinäkuuta 2019. Konsertti on taltioitu 23. marraskuuta 2018 Prattelnissa, Sveitsissä Lordin *Sextourcism* -kiertueella. Livetaltioinnin lisäksi DVD:llä on A Day in the Life on Sextourcism-dokumentti, sekä yhtyeen musiikkivideot. 

## Kappaleet

### DVD
# Sexorcism
# Would You Love a Monsterman
# Missing Miss Charlene/House of Ghosts
# Your Tongue's Got the Cat
# Heaven Sent Hell on Earth
# Mr. Killjoy
# Mana Solo
# Rock the Hell Outta You
# Blood Red Sandman
# It Snows in Hell
# Hella Solo
# She's a Demon
# Slashion Model Girls
# Naked in My Cellar
# Rock Police
# Ox Solo
# Hug You Hardcore
# SCG9: The Documented Phenomenon
# Evilyn
# The Riff
# Amen Solo
# Nailed by the Hammer of Frankenstein
# Who's Your Daddy
# Devil Is a Loser
# Hard Rock Hallelujah 
#### DVD bonusmateriaali
* A Day in the Life on Sextourcism -dokumentti

#### Musiikkivideot
* Inferno (1995) 
* Would You Love a Monsterman? (2002)
* Devil Is a Loser (2002)
* Blood Red Sandman (2004)
* Hard Rock Hallelujah (2006)
* It Snows in Hell (2006)
* Who’s Your Daddy? (2006)
* Would You Love A Monsterman? (2006 version)
* Bite It Like a Bulldog (2008)
* This Is Heavy Metal (2010)
* The Riff (2013)
* Scare Force One (2014)
* Hug You Hardcore (2016)
* Naked in my Cellar (2018)

### CD
#### CD1
# 
# 
# 
# 
# 
# 
# 
# 
# 
# 
#### CD2
# 
# 
# 
# 
# 
# 
# 
# 
# 
# 

## Arvostelut
* Kaaoszine: 9+/10

## Lähteet
Bicca Olin

**Bicca Olin** (s. 1. lokakuuta 1998) on suomenruotsalainenvihreä poliitikko ja talous- ja hallintopäällikkö. Aiemmin Olin on toiminut muun muassa vaikuttajaviestinnän konsulttina, Vihreiden nuorten pääsihteerinä, ammatillisia opiskelijoita edustavan Oskun edunvalvontakoordinaattorina, eurooppalaisen toisen asteen opiskelijoiden kattojärjestö OBESSUn hallituksen jäsenenä sekä opiskelijajärjestö Finlands Svenska Skolungdomsförbundin (FSS) puheenjohtajana. Olin on kotoisin Porvoosta ja on asunut vuodesta 2016 Helsingissä. Hän on ehdolla kevään 2025 kuntavaaleissa.  

## Ura
Olin valmistui ylioppilaaksi ja mediapalveluiden toteuttajaksi Yrkesinstitutet Practicumista syksyllä 2016. Tämän jälkeen hän työskenteli kirjastotyöntekijänä ennen valintaansa FSS:n puheenjohtajaksi huhtikuussa 2017. Olin oli sitä ennen toiminut järjestön hallituksessa kolme kautta, joista kaksi jälkimmäistä varapuheenjohtajana. Keväällä 2018 Olin valittiin toiselle kaudelleen joka päättyi kesällä 2019. 

Vuosina 2018 ja 2019 Olin toimi lisäksi sateenkaarijärjestö Regnbågsankanin puheenjohtajana sekä Suomen nuorisoalojen kattojärjestö Allianssin hallituksen jäsenenä. . Kesäkuussa 2019 Olin valittiin OBESSUn hallitukseen kaksivuotiskaudeksi.  Saman vuoden lokakuussa Olin valittiin toisen asteen opiskelijajärjestö Oskun (järjestö) edunvalvonnan koordinaattoriksi  ja marraskuussa 2019 hän siirtyi Vihreiden nuorten pääsihteeriksi. . Syksyllä 2022 Olin siirtyi konsulttitalo Milttonille vaikuttajaviestinnän konsultiksi  syksyllä 2023 Pakolaisneuvonnalle talous- ja hallintopäälliköksi. Vuodesta 2020 Olin on opiskellut kauppatieteitä Hankenissa.

## Politiikka
Olin edustaa vihreitä Helsingin kaupungin kasvatuksen ja koulutuksen toimialan lautakunnan varajäsenenä ja ruotsinkielisen jaoston varapuheenjohtajana. Aiemmin Oin on toiminut Helsingin kaupungin kaksikielisyystoimikunnassa, nuorisojaostossa, ruotsinkielisessä koulutusjaostossa sekä Helsingin ja Uudenmaan sairaanhoitopiirin vähemmistökielilautakunnassa. Olin oli ehdolla eduskuntaan kevään 2019 eduskuntavaaleissa Helsingin vaalipiirissä, sai 339 ääntä eikä tullut valituksi. Samana keväänä hän oli ehdolla eurovaaleissa, sai 1589 ääntä eikä tullut valituksi. Olin oli myös ehdolla kevään 2023 eduskuntavaaleissa Helsingin vaalipiirissä. 

## Muuta
Kesällä 2019 Olin oli puhujana Svenska Ylen kesäpuhujasarjassa. Vuonna 2018 Hufvudstadsbladet listasi Olinin yhdeksi 40:stä suomenruotsalaisesta tulevaisuuden toivosta.
## Lähteet
XFS (tiedostojärjestelmä)

**XFS** on Silicon Graphicsin (SGI) kehittämä tiedostojärjestelmä. Tiedostojärjestelmä julkaistiin vuonna 1994 IRIX-käyttöjärjestelmän versiossa 5.3 ja oli tuotannossa useita vuosia ennen sen liittämistä Linuxin ytimeen.

Ennen XFS-järjestelmää SGI:llä oli käytössä Extent File System (EFS).

Tiedostojärjestelmä on skaalautuva, suunniteltu suurelle suorituskyvylle ja tukee suuria tiedostojärjestelmiä (16 eksatavuun asti, 264 tavua) sekä suuria tiedostoja (8 eksatavuun asti, 263-1 tavua).

Tiedostojärjestelmä käyttää B-puu -rakennetta tietojen tallentamiseen, joka sallii vierekkäisten tietojen etsimisen copy-on-write (CoW) toimintoa varten. B-puu -rakenne ei ole perinteinen toteutus vaan sen muunnos B*-puu. Tiedostojärjestelmä käyttää journalointia. Tiedostojärjestelmä on jaettu varausryhmiin (), joita on verrattu pieniin tiedostojärjestelmiin: niillä on omat indeksinsä vapaalle tilalle, *[[inode]]ille* ja niin edelleen. Jokainen varausryhmä voi olla teratavun kokoinen riippumatta sektorikoosta: niiden määrä ja koko valitaan tiedostojärjestelmää luotaessa.

Linuxin ytimeen 5.10 julkaistuissa muutoksissa on Unix-aikaleimojen päivitys Y2K38-käsittelylle. Levennetyt aikaleimat riittävät vuoteen 2486 asti. Tästä johtuen levylle tallennettavalle tiedolle on V5-muoto ja aiempi V4-muoto vanhenee vuonna 2030. Vanhoja Irix-toimintojen tukea jatketaan vuoteen 2025 saakka.

## Lähteet

## Aiheesta muualla
* The SGI XFS Filesystem 
* Scalability in the XFS File System 
* XFS Algorithms & Data Structures &ndash; 3rd Edition (PDF)
Jääkiekon maailmanmestaruuskilpailut 2024

**Jääkiekon maailman­mestaruus­kilpailut 2024** järjestettiin Tšekin Prahassa ja Ostravassa 10.–26. toukokuuta 2024.

Kansainvälisen jääkiekkoliitto IIHF päätti vuoden 2023 maailmanmestaruuskilpailujen yhteydessä pitämässään kongressissa, että Ukrainaan hyökännyt Venäjä ja Venäjää hyökkäyssodassa tukeva Valko-Venäjä eivät saa osallistua näihin kilpailuihin.

Puola ja Iso-Britannia nousivat mukaan vuoden 2024 MM-kilpailuihin. Puola pelasi MM-kilpailujen ylimmällä sarjatasolla edellisen kerran vuonna 2002.

Isäntämaa Tšekki voitti maailmanmestaruuden 14 vuoden tauon jälkeen.

## Järjestäjän valinta
Alustava päätös järjestäjämaasta tehtiin Kansainvälisen jääkiekkoliiton IIHF:n kongressissa, joka järjestettiin Maltalla. Virallisesti kisapaikka ilmoitettiin toukokuussa 2019 IIHF:n vuosittaisessa kongressissa Slovakian maailmanmestaruuskilpailujen aikana.

## Otteluareenat

## Joukkueet

;Lohko A (Praha)
* (1)
* (2)
* (7)
* (8)
* (11)
* (12)
* (16)
* (20)

;Lohko B (Ostrava)
* (4)
* (5)
* (6)
* (9)
* (10)
* (13)
* (15)
* (22)

### Suomen joukkueen kokoonpano

## Alkusarja

### Lohko A (Praha)

### Lohko B (Ostrava)

## Pudotuspelit

### Alkulohkosijoitukset

Joukkueet sijoitetaan alkulohkomenestyksensä perusteella välierien ottelupareiksi seuraavin perustein:

# Lohkosijoitus
# Pisteet
# Maaliero
# Tehdyt maalit
# IIHF:n maailmanranking

### Turnauskaavio
Välieräparit määräytyivät joukkueiden alkulohkomenestyksen mukaan.

### Puolivälierät

### Välierät

### Pronssiottelu

### Loppuottelu

## Lopputulokset

## Televisiointi Suomessa
Jääkiekon maailmanmestaruuskilpailujen televisiointioikeudet Suomessa siirtyivät Viaplay Groupille vuonna 2024. Kisojen kaikki ottelut näkyivät maksullisilta V Sportin kanavilta sekä Viaplay -suoratoistopalvelusta, jonka lisäksi kaikki Suomen ottelut, välierät ja mitalipelit näkyivät aiempien vuosien tapaan ilmaisena MTV3-kanavalta sekä maksullisena MTV Katsomo+ -suoratoistopalvelusta.

## Lähteet
SGI Octane

**SGI Octane** oli Silicon Graphicsin (SGI) valmistama työasema, joka julkaistiin 27. tammikuuta 1997. Tietokone käytti seitsemänporttista ristikytkinarkkitehtuuria: arkkitehtuurissa oli kahdeksan porttia, joista yksi ei ollut käytössä.
Käyttöjärjestelmä oli IRIX versio 6.5.

Mallin tuotanto loppui 30. elokuuta 2001 ja tuki loppui 31. joulukuuta 2012.

## Tekniset tiedot
Tietokoneen suoritin oli vaihtoehdosta riippuen MIPS R10000 (225 MHz) tai R12000 (300 MHz tai 400 MHz). RAM-muistia oli 256 megatavua (laajennettavissa 2048 megatavuun) tai 1280 megatavua (laajennettavissa 8 gigatavuun). Kaikissa vaihtoehdoissa oli Ultra SCSI -kiintolevy.

Tietokone oli suunniteltu moniprosessointiin ja sisälsi kaksi prosessoria. Kytkentäarkkitehtuuri oli suunniteltu siten, että ohjelmille on *taattu* niiden vaatima kaista tarvittaessa kriittisille tietovirroille. Yhteydet voivat olla esimerkiksi suorittimen, grafiikkajärjestelmän ja keskusmuistin välillä. Ristikytkentään käytetty piiri on peräisin huipputason Origin-mallistosta.

Ristikytkentä korvaa aiemmin käytetyn väyläarkkitehtuurin.

Grafiikkajärjestelmä käyttää ASIC-piirejä, jotka parantavat merkittävästi suorituskykyä aiemmasta Indigo 2:ssa käytetystä.

## Lähteet
Paloniemen koulu

**Paloniemen koulu** oli vuosina 1950–1997 Kuhmon Paloniemessä toiminut alakoulu, alun perin kansakoulu. Kaksiopettajainen koulu aloitti toimintansa vuonna 1950 Ruunakankaalla ja Salmen pirtissä ennen kuin oma koulurakennus valmistui 1957. Paloniemen koulupiiri liitettiin vuonna 1972 Tervasalmen koulupiiriin, jonka koulua pidettiin sen jälkeenkin Paloniemen koulurakennuksessa. Lopullisesti Paloniemen koulun toiminta päättyi vuonna 1997.

## Lähteet
Paavo Tuomari

**Paavo Jaakko Tuomari**  (9. marraskuuta 1907 Laihia – 10. helmikuuta 2005 Espoo) oli suomalainen toimittaja ja järjestöjohtaja.

## Henkilöhistoria
Paavo Tuomarin vanhemmat olivat maanviljelijä Jaakko Tuomari ja Sanna Elisabeth Parkkari  ja puoliso vuodesta 1940 Raili Inkeri Varteva. Riikka Tuomari oli heidän tyttärensä. Paavo Tuomari suoritti sanomalehtitutkinnon Yhteiskunnallisessa korkeakoulussa 1929. *[[Ilkka (sanomalehti)|Ilkan]]* uutistoimittaja hän oli 1930–1935, toimitussihteeri 1936–1949 ja toimituspäällikkö 1950–1951.  *[[Turunmaa (sanomalehti)|Turunmaan]]* päätoimittajana Tuomari työskenteli 1952–1953 ja vuodesta 1962 maalaisliittolaisten lehtien artikkelitoimittajana aina vuoteen 1972 asti, jolloin hän jäi eläkkeelle. Tuomari jatkoi silti kirjoittamista muun muassa pakinoitsijana, nimimerkillä *Kriivari-Esko*. Tuomari oli Maaseudun Sivistysliiton toiminnanjohtaja 1953–1962 ja valtion elokuvatarkastamon varapuheenjohtaja 1958–1972. 

## Julkaisuja
* *[[Santeri Alkio]]n yhteiskunnalliset aatteet*, 1950
* *Heräävä maaseutu. 6, Maalaisliiton 50-vuotisjuhlajulkaisu*, 1956, toim. V. J. Sukselainen, Paavo Tuomari
* *Maaseuden sivistysliitto 1952–1972: kaksi vuosikymmentä maaseudun kulttuurielämän hyväksi*, 1972
* *Katsaus Huoltoliitto r.y:n toimintaan vuosina 1972–1976*, 1976
* *Nuorisoseuramies ja kasvattaja*, 1978, julkaisussa *Isänmaan asialla: [[Artturi Leinonen|Artturi Leinosen]] elämäntyön piirteitä*, ss. 51–68

## Lähteet
Hermann Schievelbein

**Friedrich Anton Hermann Schievelbein** (18. marraskuuta 1817 Berliini, Preussi – 6. toukokuuta 1867 Berliini, Preussi) oli preussilainen kuvanveistäjä.

Schievelbein opiskeli Berliinin taideakatemiassa kuvanveistäjä Ludwig Wilhelm Wichmannin johdolla. Hän jatkoi opintojaan Pietarissa ja teki enkeliveistoksia Iisakin kirkkoon. Palattuaan kotimaahansa Schievelbein oli yksi Berliinin Schlossbrücke-sillan marmoristen koristeveistosten toteutukseen osallistuneista kuvanveistäjistä. Hän teki sillalle muun muassa veistoksen *Pallas Athene opastaa nuorukaista aseiden käytössä* (1853). Hän teki samoin useita antiikin jumalia ja taruhahmoja esittäviä veistoksia Berliinin kaupunkilinnan saleihin ja katolle. Muita Schievelbeinin mainittavia veistoksia olivat Pompejin ja Herculaneumin tuhoa esittänyt 60 metriä pitkä friisi Berliinin Neues Museumissa, Lutherin ja Melanchthonin patsaat silloisen Königsbergin yliopiston aulassa (1861) sekä Karl vom Steinin patsas Berliinissä (1864, paljastettu 1875).

Schievelbein on veistänyt kuusi Helsingin tuomiokirkon katolla olevista kahdestatoista sinkkisestä apostolien patsaasta: Pietarin, Paavalin, Jaakob vanhemman, Jaakob nuoremman, Simonin ja Tuomaan (1847).

Schievelbein valittiin Berliinin taideakatemian jäseneksi 1853 ja nimitettiin 1860 sen professoriksi. Hän kuoli 49-vuotiaana keuhkopussitulehdukseen. Hänet on haudattu Berliinin Dorotheenstadtin hautausmaalle.

## Lähteet

## Aiheesta muualla

*Hermann Schievelbein   Berlin – Impressionen einer Metropole
Hassan Yazdani

**Hassan Yazdani** (, s. 28. joulukuuta 1994 Lapu Sahra, Iran) on iranilainen vapaapainija, olympiavoittaja ja maailmanmestari. 

Yazdani voitti olympiakultaa Rio de Janeirossa 2016 74 kg sarjassa. Hän sai olympiahopeaa 86-kiloisissa vuodelle 2021 siirretyissä Tokion kisoissa ja Pariisissa 2024. Maailmanmestaruuden hän voitti 86&nbsp;kg:n painoluokassa Pariisissa 2017, Nur-Sultanissa 2019 ja Oslossa 2021. MM-hopeaa hän on saavuttanut Las Vegasissa 2015 sekä Belgradissa 2022 ja 2023 sekä MM-pronssia Budapestissa 2018.

Yazdani voitti kultaa Aasian kisoissa 2018 ja 2023 sekä painin Aasian-mestaruuskilpailuissa 86 kg:n sarjassa 2018 ja 2021. Hän voitti nuorten maailman- ja Aasian-mestaruuden 66-kiloisissa 2014. 17-vuotiaiden sarjassa hän saavutti 50&nbsp;kg:n painoluokassa 2011 hopeaa MM-kisoissa ja pronssia Aasian-mestaruuskilpailuissa.

## Lähteet
XDR

**XDR** (*External Data Representation*) on tiedon serialisointiin tarkoitettu menetelmä, jolla ohjelmien käyttämät tietorakenteet voidaan läpinäkyvästi välittää tietokoneverkon yli tietokoneiden välillä. Menetelmän kehitti Sun Microsystems ja se on osa RPC (*Remote Procedure Call*) toteutusta.

Menetelmä sijoittuu OSI-mallin esitystapakerrokseen ja se on standardoitu: , *XDR: External Data Representation Standard*.
Aiemmat versiot standardista ovat:
* 
* 

## Lähteet

## Aiheesta muualla
* XDR: Technical Notes
Georg Tengman

**Fredrik Georg Tengman** (23. huhtikuuta 1870 Pajala, Ruotsi – 29. lokakuuta 1935 Karttula) oli Ruotsista kotoisin ollut suomalainen kauppaneuvos joka toimi Oy H. Saastamoinen Ltd:n pääjohtajana ja H. Saastamoinen & Pojat Oy:n toimitusjohtajana.

Tengmanin vanhemmat olivat ruukinpatruuna Carl Johan Tengman ja Johanna Elisabet Asplund. Hän kävi koulunsa Ruotsissa Haaparannassa, Luulajassa ja Tukholmassa ja siirtyi vuonna 1890 lankonsa kauppaneuvos Herman Saastamoisen liikkeen palvelukseen Kuopioon. Tengman toimi vuodesta 1898 alkaen Saastamoisen Karttulan Syvänniemessä omistaman lankarullatehtaan ja maatilan johtajana. Saastamoisen kuoleman jälkeen 1920 Tengman oli puuteollisuutta harjoittaneen Oy H. Saastamoinen Ltd:n ja tukkukauppaa hoitaneen H. Saastamoinen & Pojat Oy:n johdossa aina vuoteen 1932 saakka jolloin hän menetti paikkansa molempien yritysten jouduttua talousvaikeuksiin 1930-luvun alun pulavuosina. Tengman sai kauppaneuvoksen arvon 1930. Hän otti osaa Karttulan kunnalliseen ja seurakunnalliseen elämään ja kuului Karttulan suojeluskunnan esikuntaan.

Tengman kuoli 65-vuotiaana kotonaan Karttulan Syvänniemellä pidemmän aikaa sairastettuaan.

Georg Tengman oli naimisissa vuodesta 1901 Helmi Myrbergin kanssa. Tengmanin sisar Alexandra Sofia (k. 1898) oli naimisissa Herman Saastamoisen kanssa.

## Lähteet
RDRAM

**RDRAM** on Rambusin kehittämä DRAM-tekniikkaan perustuva muistityyppi. Muistityyppiä käyttivät Nintendo Nintendo 64- ja Sony PlayStation 2 -konsolissa. PlayStation 2 kykeni 3,2 GB/s kaistanleveyteen käyttämällä kahta 16 MB RDRAM-muistia. Nintendo 64:ään oli saatavilla myös 4 megatavun Expansion Pak -laajennus.

Suoritinvalmistaja Intel päätti loppuvuodesta 1996 RDRAM:ista tulevan PC-koneiden uuden muististandardin.
Se oli tarkoitus ottaa käyttöön vuoden 1999 keskivaiheilla valmistuvan ensimmäisen Intel Pentium III (koodinimeltään Katmai) ja niitä tukevien piirisarjojen kanssa.
RDRAM hävisi kuitenkin kilpailijalleen DDR SDRAM:lle ja Intel luopui RDRAMin tukemisesta PC-koneissa kokonaan vuoteen 2003 mennessä.

RDRAM:n ensimmäinen myyntiin tullut versio toimi 400 MHz:n kellotaajuudella ja DDR-periaatteella, jolloin sen teoreettinen kaista oli 1600 MB/s. 2×400 MHz:n toimintanopeuden vuoksi standardin nimeksi tuli PC800. Tämä nimeäminen oli myös syynä SDRAM-moduulien nimeämismuutokseen edeltävän PC133:n ja DDR:n PC1600:n välillä.
Rambus-muisti pakattiin RIMM-muistimoduuliin. Muistin rakenteen vuoksi yhtään muistikampapaikkaa ei voinut jättää tyhjäksi, vaan ne oli täytettävä CRIMM-moduuleilla.

Muistityypin seuraaja on XDR DRAM.

## Tekniikka
Rambus DRAM eli RDRAM eroaa perinteisemmästä DRAM-muistista merkittävästi. RDRAM käyttää kapeampaa väylää ja se ei käytä väylässä dedikoituja osuuksia osoitteelle, ohjaukselle, datalle ja piirivalinnalle. Näiden sijaan väylä on täysin multipleksoitu ja nämä kaikki tiedot kulkevat samoilla johtimilla, mutta eri aikaan. Väylä voi siirtää tietoa kellopulssin nousevalla ja laskevalla reunalla. Tapahtumat muistuttavat tietokoneverkkojen käyttämiä pyyntö-/vastauspaketteja. Ensin lähetettävää osoite-/ohjauspakettia seuraa varsinainen datapaketti.

## RIMM ja CRIMM

RIMM on Rambusin tavaramerkki muistimoduulille, joka on tarkoitettu käyttöön Rambusin RDRAM-muistin kanssa. RIMM muistuttaa DIMM-moduuleja, mutta siinä on eroja pinnien määrässä virheenkorjaustuessa. RIMM-moduuleja on käytetty Pentium 4 -emolevyillä.

CRIMM-moduuleja (*Continuity RIMM*) käytetään täyttämään tyhjiksi jääneet paikat, joihin RIMM-muistimoduulia ei asenneta. 

CRIMM ei ole terminaattori, jonka tarkoitus on pysäyttää signaaleja vaan CRIMM jatkaa signaaleja seuraavalle moduulille, jotta Rambusin sarjamuotoinen tekniikka toimisi.

## Lähteet

## Aiheesta muualla
* RDRAM Memory Architecture
Virginian siirtokunta

**Virginian siirtokunta** () oli Englannin ja myöhemmin Britannian siirtokunta Pohjois-Amerikassa vuodesta 1607 vuoteen 1776, jolloin se ja kaksitoista muuta brittiläistä siirtokuntaa julistautuivat itsenäisiksi, perustaen Yhdysvallat. Virginiasta tuli tämän jälkeen osavaltio. Virginian siirtokunta oli brittiläisten ensimmäinen onnistunut pohjoisamerikkalainen siirtokunta Newfoundlandin ja Roanoken siirtokuntien epäonnistumisien jälkeen. 

Siirtokunta oli Virginia Company -yhtiön perustama.

## Lähteet
Väinö Linnan aukio

**Väinö Linnan aukio** on Tampereen keskustassa Finlaysonin vanhalla tehdasalueella sijaitseva aukio. Se on osa Tammerkosken teollisuusmaisemaa, jonka Museovirasto on vuonna 2009 luokitellut valtakunnallisesti merkittäväksi rakennetuksi kulttuuriympäristöksi. Nykyään aukiota ympäröivissä rakennuksissa toimii muun muassa Työväenmuseo Werstas ja Mehiläisen yksityissairaala.

## Historiaa

Aukio sai alkunsa 1860-luvulla, kun tehdasrakennukset rajasivat alueelle sisäpihan. Aukion vanhin rakennus on kuusikerroksinen Vanha tehdas eli Kuusivooninkinen (1837), joka oli Suomen ensimmäinen nykyaikainen tehdasrakennus. Siellä työskenteli aikoinaan myös kirjailija Väinö Linna, jonka mukaan aukio nimettiin vuonna 1995.

Finlaysonin tekstiilituotanto päättyi alueella 1990-luvun puolivälissä, minkä jälkeen alkoi rakennusten peruskorjaus. Väinö Linnan aukio kunnostettiin vuonna 2005. Sen laidalle, puretun tehdasrakennuksen paikalle,  valmistui samalla uusi sairaala, jonka ulkoseinään sijoitettiin *Väinö Linnan muotokuva* (1995). Graniittinen patsas on kuvanveistäjä Raimo Heinon viimeisiä teoksia.

## Lähteet

## Aiheesta muualla
Babai Suuri

**Babai Suur**i (553–628) oli Persian valtakunnassa toiminut Idän apostoliseen kirkkoon kuulunut pappi, munkki ja oppinut, joka toimi myös jonkin aikaa kirkon epävirallisena johtajana.

## Elämä
Babai syntyi ilmeisesti vuonna 553 Persiassa varakkaaseen maalaisperheeseen. Tämän taustan tuoman taloudellisen riippumattomuuden vuoksi hänellä oli varaa olla Nisibisin teologisessa koulussa niin kauan kuin halusi. Hän toimi koulussa 15 vuotta ja kohosi arvostetuksi opettajaksi. Tämän jälkeen hän siirtyi luostarielämään Izlan luostariin, jota johti Abraham. Myöhemmin hän siirtyi kotiseudulleen perustaen vanhempiensa varoja käyttäen luostarin, johon tuli myös iso koulu. Babai itse kuitenkin muutti takaisin Izlan luostariin, josta vähitellen kehittyi Persian alueen merkittävin luostari. Luostarin johtajan abba Dadišo‘ kuoli vuonna 604 tuli Babaista hänen seuraajansa.

Kristittyjen ja zarahustralaisen valtiojohdon välillä oli ongelmia, ja valtio esti kristittyjä nimittämästä itselleen uutta johtajaa. Tällöin kirkon metropoliitat siunasivat Babain edustajakseen kiertämään luostareita puuttumaan niissä mahdollisesti liikkuviin harhaoppeihin sekä harhautuneisiin rukouskokemuksiin. Babain sanotaan onnistuneen tehtävässään hyvin ja hänestä olisi valtiojohdon vaihduttua voinut tulla virallisestikin kirkon katolikos, ellei olisi sairastunut ja kuollut ennen sitä vuonna 628.

## Tuotanto ja myöhempi merkitys
Babai oli omana aikanaan arvostettu hahmo, mistä kertoo myös hänelle annettu lisänimi "Suuri". Hänellä oli laaja, 84 teoksen tuotanto, joka on lähes kokonaan kadonnut. Hän kirjoitti muun muassa Euagrios Pontoslaisen *Centuries* -teoksen kommentaarin sekä kaikkien Raamatun kirjojen kommentaarit. Lisäksi hän kirjoitti hymnejä, kirjeitä, myöhemmin jo unohtuneiden kilvoittelijoiden elämäkertoja sekä kirjoja kuten *Ristin juhlasta* sekä *Diodoroksen seuraajien historia*. Toimiessaan luostarin johtajana hän kirjoitti runsaasti luostarielämästä, sen vaatimuksista, kurinpidosta ja noviisien kilvoittelusta, mutta näistä kirjoituksista on säilynyt vain rippeet. Babain julkaistuista teksteistä tärkein on *Liber de Unione*, johon on koottuna selkeä systemaattinen esitys antiokialais-itäsyyrialaisen teologian peruskysymyksistä.

## Lähteet
Mar Behnamin luostari

**Marttyyrien Mar Behnamin ja Marth Sarahin luostari** (syyriaksi ܕܝܪܐ ܕܡܪܝ ܒܗܢܡ ܘܡܪܬ ܣܪܐ,  *Mar Behnamin luostari*) oli Syyrian katolisen kirkon luostari, joka sijaitsi Pohjois-Irakissa Khidr Ilyasin kylässä Ninawan maakunnan alueella. Siellä sijainnut Mar Behnamin hauta vaurioitui pahasti 19. maaliskuuta 2015 Isisin tekemien tuhotöiden vuoksi, samoin kuin kaikki ulkoseinien seinämaalaukset. Haudan ja luostarin jälleenrakennus ja entisöinti Isisin tuhoja edeltävään kuntoon valmistui joulukuun alussa 2018.

## Lähteet
SOCKS

**SOCKS** on OSI-mallin istuntokerrokseen sijoittuva protokolla, joka reitittää paketteja välityspalvelimen kautta. Protokolla toimii alemmalla tasolla kuin HTTP-välityspalvelin.

SOCKSin kehitti David Koblas, joka työskenteli MIPS Computer Systemsille. SOCKS käyttää porttinumeroa 1080.

## Standardit
*  SOCKS Protocol Version 5
*  Username/Password Authentication for SOCKS V5
*  GSS-API Authentication Method for SOCKS Version 5
*  A SOCKS-based IPv6/IPv4 Gateway Mechanism

## Lähteet

## Aiheesta muualla
* SOCKS Protocol Version 6 (ehdotus)